AIŠKINAMASIS RAŠTAS

Dėl Molėtų rajono savivaldybei nuosavybės teise priklausančių naujų žemės sklypų nuomos aukciono būdu ir aukcionų rengimo tvarkos aprašo patvirtinimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės taryba 2020 m. liepos 23 d. sprendimu Nr. B1-210 „Dėl Molėtų rajono savivaldybei nuosavybės teise priklausančių žemės sklypų nuomos tvarkos aprašo patvirtinimo“ patvirtino Molėtų rajono savivaldybei nuosavybės teise priklausančių žemės sklypų nuomos tvarkos aprašą (toliau – Aprašas). Patvirtintas Aprašas nesuteikia galimybės asmenims, dalyvaujantiems žemės nuomos konkurse, varžytis dėl nuomos kainos. Vadovaujantis Naujų kitos paskirties valstybinės žemės sklypų pardavimo ir nuomos taisyklėmis, patvirtintomis Lietuvos Respublikos Vyriausybės 1999 m. birželio 2 d. nutarimu Nr. 692 ,,Dėl naujų kitos paskirties valstybinės žemės sklypų pardavimo ir nuomos“, parengtas naujas tarybos sprendimo projektas, kuris reglamentuos Savivaldybei nuosavybės teise priklausančių naujų žemės sklypų nuomą aukciono būdu ir aukcionų rengimo tvarką.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas, 18 straipsnio 1 dalis, 48 straipsnio 2 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 12 straipsnio 1 dalis;

Lietuvos Respublikos žemės įstatymo 14 straipsnio 2 dalis, 18 straipsnio 1 dalis;

Lietuvos Respublikos civilinio kodekso 6.545 straipsnio 1 dalis;

Lietuvos Respublikos Vyriausybės 1999 m. birželio 2 d. nutarimu Nr. 692 ,,Dėl naujų kitos paskirties valstybinės žemės sklypų pardavimo ir nuomos“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pagal patvirtintą Savivaldybei nuosavybės teise priklausančių naujų žemės sklypų nuomos aukcionų rengimo tvarkos aprašą bus vykdomi žemės sklypų nuomos aukcionai..

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.